चीन ने 1 दिसंबर की रात को करीब 56.4 मीटर ऊंचे लॉन्ग मार्च 3बी रॉकेट के जरिये चांग ई-3 प्रोब को धरती की कक्षा में प्रक्षेपित किया. चांग ई-3 को शीचांग सैटेलाइट लॉन्च सेंटर से अंतरिक्ष में भेजा गया था. लॉन्ग मार्च रॉकेट के पेलोड (रोवर को ले जाने वाला वाहन) में लैंडिंग मॉड्यूल और छह पहियों वाला रोबोटिक रोवर जुड़ा है जिसे नाम दिया गया है "यूतू" यानी हरे पत्थर से बना खरगोश. चीन की पौराणिक गाथाओं में चांग ई को चांद की देवी माना जाता है. यूतू इस देवी का पालतू खरगोश है.